ابۇ سعیدین دؤورۆنده تیموریلر دؤولتی گئتدیکجه داغیٛلمآقا باشلادیٛ. تیموریلر نۆفۇز دایرسینه داخیل اوْلان غرب توْرپاقلاریٛنداکیٛ حاکیمیتینی تامامیله ایتیردی. ما وراءالنهره کۆتلوی شکیلده اؤزبک کؤچلری اوْلدۇ. هله تیمورۇن دؤورۆنده باشلایان اؤزبک کؤچۆنۆن ابۇ سعیدین دؤورۆنده داها دا شیددتلنمسینین تیموریلر دؤولتینده جیددی تاثیری اوْلدۇ. اؤزبکلرین دؤولت ایدارسینده و اوْردۇدا آرتان نۆفۇزلاریٛ اوْنلاریٛن گلجکده سیاسی اۆستۆنلۆیۆ ده اله کئچیرمسینه شرایط یاراتدی